Diari Oficial de la Generalitat Valenciana


Sumari del DOGV 1994, del 30-03-1993 (1993/827525)

DECRET 43/1993, de 22 de març del Govern Valencià, pel qual s'aprova la modificació dels Estatuts de la Universitat de València (Estudi General).
-------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1993/03/22/43/dof/vci/html**

### Dades del document

Número de DOGV
:   1994

Data del DOGV
:   30-03-1993

Secció del DOGV
:   DISPOSICIONS GENERALS

Número del document
:   1993/827525


Data del document
:   22-03-1993

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 43/1993, de 22 de març, del Govern Valencià, pel qual s'aprova la modificació dels estatuts de la Universitat de València (Estudi General).  
La Universitat de València ha sol·licitat l'aprovació de la modificació de l'article 28 dels seus Estatuts, que van ser aprovats pel Decret 172/1985, de 28 d'octubre, del Govern Valencià, en compliment d'allà establert en l'article 12 de la Llei Orgànica 11/1983, de 25 d'agost, de Reforma Universitària.  
La proposta de modificació ha complert els requisits assenyalats en els articles 241 a 245 dels Estatuts de la Universitat de València i ha estat aprovada pel claustre de la universitat en la sessió del 12 de novembre de 1992.  
S'estima que la modificació dels estatuts proposada acompleix els requisits exigits per la legalitat vigent, en especial allò establert en l'article 8.5 de la Llei Orgànica 11/1983, de 25 d'agost, de Reforma Universitària, per la qual cosa, a proposta del Conseller de Cultura, Educació i Ciència i amb la deliberació prèvia del Govern Valencià, en la reunió de 22 de març de 1993,  
DECRETE  
Article únic  
Modificar l'article 28 dels Estatuts de la Universitat de València (Estudi General), aprovats pel Decret 172/1985, de 28 d'octubre, la redacció del qual serà la següent:  
«Article 28  
El director del departament és elegit pel consell del departament i nomenat pel Rector. Per a ser candidat són necessàries les següents condicions:  
a) Ser catedràtic o, si és el cos, professor titular membre del departament, amb el títol de doctor. La condició d'estar en possessió del títol de doctor no serà necessària per a ésser candidat a director d'un departament constituït exclusivament per àrees de coneixement específiques d'escoles universitàries i que tinga tota la seua responsabilitat docent en estudis de primer cicle.  
b) No haver estat revocat com a director durant els sis mesos anteriors a l?elecció.  
c) Ser presentat com candidat per un 20% dels membres de consell de departament.  
El compliment d'aquests requisits serà verificat pel consell del departament. Resultarà elegit en primera volta el candidat que obtinga un nombre de vots superior a la meitat del nombre de membres del Consell del Departament, i en segona volta el qui obtinga la majoria simple.  
La durada del càrrec és de tres anys, amb una única possibilitat de reelecció consecutiva».  
València, 22 de març de 1993.  
El President de la Generalitat Valenciana,  
JOAN LERMA I BLASCO  
El Conseller de Cultura, Educació i Ciència,  
ANDREU LOPEZ I BLASCO


Còpia Permalink ELI